Diari Oficial de la Generalitat Valenciana


Sumari del DOGV 2991, del 14-05-1997 (1997/7460)

ORDRE de 23 de març de 1997, de la Conselleria de Benestar Social, per la qual es convoca una beca per a la realització de pràctiques professionals en el Gabinet de la Consellera de Benestar Social.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2991

Data del DOGV
:   14-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7460


Data del document
:   23-04-1997

Organisme emissor
:   Conselleria de Benestar Social

Tipus de document
:   Ordre

ORDRE de 23 de març de 1997, de la Conselleria de Benestar Social, per la qual es convoca una beca per a la realització de pràctiques professionals en el Gabinet de la Consellera de Benestar Social.
  
La Conselleria de Benestar Social, en el marc de la política dirigida a la millora i l'especialització de joves llicenciats/ades universitaris/tàries, convoca concedir una beca perquè els llicenciats/ades puguen accedir a fer pràctiques professionals, en les diferents especialitats, dins de l'àmbit de l'administració pública.
  
  
Aquesta actuació es recull en els objectius i les activitats del programa 311.10, Direcció i Serveis Generals, amb suficient consignació pressupostària en els Pressupostos de la Generalitat Valenciana per a l'exercici de 1997.
  
D'acord amb les facultats que em confereix el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, del Govern Valencià, el qual regula la concessió de beques,
  
  
  
ORDENE
  
  
Article 1
  
Convocar el concurs públic per a concedir una beca per a fer pràctiques professionals en la Conselleria de Benestar Social.
  
  
  
Article 2
  
Aprovar les bases que s'especifiquen com a annex I d'aquesta ordre, per les quals ha de regir-se aquesta convocatòria.
  
  
Article 3
  
La dotació econòmica de la beca se sufragarà a càrrec de la línia 404/000/97 del programa pressupostari 311.10, Direcció i Serveis Generals, dels Pressupostos de la Generalitat Valenciana per a l'exercici de 1997, amb un import total màxim d'1.350.000 pessetes.
  
  
Article 4
  
Aquesta ordre vigirà des del dia de la publicació en el Diari Oficial de la Generalitat Valenciana.
  
  
Article 5
  
Contra aquesta ordre, que exhaureix la via administrativa, s'hi pot interposar un recurs contenciós administratiu, d'acord amb el que preveu l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, en el termini de dos mesos, comptadors des del dia de la publicació davant la sala contenciosa administrativa del Tribunal Superior de Justícia de la Comunitat Valenciana, després d'haver-lo comunicat a la Conselleria de Benestar Social, segons el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
València, 23 d'abril de 1997
  
  
La consellera de Benestar Social,
  
MARCELA MIRÓ PÉREZ
  
  
  
  
ANNEX I
  
  
Bases de la convocatòria per a concedir una beca, per a fer pràctiques professionals en la Conselleria de Benestar Social
  
  
  
Primera. Objecte
  
La beca té com a objecte la formació complementària, la millora i l'especialització de llicenciats i llicenciades en Dret en l'àmbit de l'administració pública.
  
  
Segona. Nombre de beques i requisits de les persones interessades
  
Es convoca una beca adreçada als llicenciats i llicenciades en Dret, especialitat de Dret Públic, que han acabat els estudis en els últims cinc anys i que en l'actualitat estiguen fent estudis de tercer cicle (doctorat).
  
  
Tercera. Dotació, durada i pagament de les beques
  
La dotació de la beca és de 150.000 pessetes brutes mensuals, l'import total de la beca és d'1.350.000 pessetes.
  
El període de gaudiment de la beca acabarà el 31 de desembre de 1997. No obstant això, el període pot allargar-se a l'exercici de 1998 i fins a un màxim de 12 mesos, inclòs el període de pròrroga, sempre que existisca consignació pressupostària en l'exercici de 1998.
  
Mensualment es farà el pagament de l'import de la beca, després de la certificació del secretari general de la Conselleria de Benestar Social de la correcta marxa de l'activitat objecte de la beca.
  
  
Quarta. Titulació exigida
  
Les persones interessades han de tenir, a l'acabament del termini de presentació de sol·licituds, el títol de llicenciat en Dret, especialitat de Dret Públic.
  
  
Quinta. Formalització de les sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Benestar Social (passeig de l'Albereda, 16, de València). Les persones candidates han de presentar la sol·licitud en el Registre General o fer el tràmit d'acord amb les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aportant junt amb la fotocòpia validada del Document Nacional d'Identitat (DNI), la documentació següent:
  
- Currículum, en què cal fer constar les dades personals, data i lloc de naixement, domicili actual, telèfon i una fotografia mida carnet de la persona que sol·licita
  
- Fotocòpia validada del títol acadèmic
  
- Certificat de l'expedient acadèmic
  
- Declaració sota jurament de no tenir qualsevol altra beca o ajuda per a la mateixa o semblant activitat i que està al corrent de les obligacions fiscals
  
- Qualsevol altres documents que acrediten tenir títols, cursos, conferències, mèrits docents, d'investigació o professionals que desitgen al·legar
  
- Documentació que acredite que està fent els estudis de tercer cicle.
  
  
Sisena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
  
Setena. Selecció
  
Per a l'examen de les sol·licituds es constituirà una comissió d'avaluació, que elaborarà les oportunes propostes d'adjudicació de les beques, en un termini d'un mes des de l'acabament del termini de presentació de sol·licituds. Aquesta comissió estarà formada:
  
  
- La directora del Gabinet de la consellera de Benestar Social.
  
  
- El secretari general de la Conselleria de Benestar Social, que actuarà com a secretari de la comissió d'avaluació.
  
- Un tècnic/ca del Gabinet de la consellera de Benestar Social.
  
  
- Els cap dels serveis Jurídics de la Conselleria de Benestar Social.
  
- Un assessor/ra jurídic/ca del servei Jurídic de la Conselleria de Benestar Social.
  
Els membres de la comissió podran ser assessorats pel personal tècnic o professional que estime adient, els quals podran assistir a les sessions amb veu, però sense vot.
  
La Conselleria de Benestar Social es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'aquestes bases.
  
Segons la puntuació obtinguda en l'aplicació del següent barem s'escollirà la selecció dels becaris:
  
A. Expedient acadèmic: un màxim de 3 punts en funció de la nota mitjana de l'expedient acadèmic, segons la següent escala:
  
  
- Nota mitjana 5 0,50 punts
  
- Nota mitjana 6 1 punt
  
- Nota mitjana 7 1,50 punts
  
- Nota mitjana 8 2 punts
  
- Nota mitjana 9 2,50 punts
  
- Nota mitjana 10 3 punts
  
Les fraccions que corresponguen a la nota mitja s'arrodoniran per excés, si són superiors a 0,5.
  
B. Coneixements de valencià: un màxim de 2 punts en funció dels nivells de coneixements de valencià establits per la Junta Qualificadora de Coneixements de Valencià, d'acord amb la següent escala:
  
- Nivell oral 0,25 punts
  
- Nivell elemental 0,50 punts
  
- Nivell mitjà 0,75 punts
  
- Nivell Superior 1 punt
  
C. Coneixements d'altres llengües comunitàries: fins a 1 punt.
  
D. Cursos postgraduació: fins a 1 punt.
  
E. Entrevista: un màxim de 3 punts. En l'entrevista s'avaluarà l'experiència professional i els coneixements d'administració autonòmica.
  
Acabat el procés de selectiu la comissió elaborarà una proposta de concessió de les beques que tindrà la llista de beneficiaris i una bossa de reserva prioritzada, en funció de la puntuació treta, per a cobrir les vacants que puguen produir-se per renúncia o abandó.
  
  
  
Vuitena. Concessió
  
La beca s'adjudicarà mitjançant la resolució de la consellera de Benestar Social, a la vista de la proposta de la comissió d'avaluació, en el termini d'un mes des de l'endemà de l'acabament del termini de presentació de sol·licituds, la no-resolució adjudicant dins del termini establit abans produirà l'efecte de la desestimació presumpta de les sol·licituds presentades.
  
La resolució de concessió serà notificada a les persones interessades i es publicarà en el Diari Oficial de la Generalitat Valenciana.
  
  
Novena. Obligacions, incidències i tutoria de les persones becades
  
La beca és incompatible si hom gaudeix de qualsevol altra beca o ajuda concedida per la mateixa o semblant activitat. Infringir aquesta regla deixarà sense efecte la beca.
  
La condició de becari o de becària no genera cap relació laboral ni administrativa amb la Generalitat Valenciana.
  
Les persones becades, si cal, han de presentar la documentació que acredite que compleixen les seues obligacions fiscals i amb la Seguretat Social, a més la documentació ha de tenir cobertura sanitària.
  
La consellera de Benestar Social resoldrà les incidències produïdes en el període de gaudiment de les beques i podrà deixar sense efecte les beques, prèvia audiència de la persona interessada, en el cas que la persona becada no acomplira les obligacions o si no fera l'activitat que motiva la concessió de la beca o deixe de tenir els requisits exigits.
  
La cap del Gabinet de la consellera de Benestar Social ordenarà les activitats i establirà la dedicació i els torns dels becaris segons els criteris del seus serveis i mitjans.
  
Davant de les incidències, renúncies, abandonaments o incompliment que deixen vacant una beca, aquesta serà coberta segons l'ordre establit en la bossa de reserva que resulta del procés de selecció.
  
  
  
ANNEX II
  
  
(Nom i cognoms)..., amb domicili a..., carrer ..., número \_, amb document nacional d'identitat número \_, expedit a ..., data ..., telèfon ..., en nom propi, assabentat de l'ordre publicada en el Diari Oficial de la Generalitat Valenciana número ..., de data \_, per la qual la Conselleria de Benestar Social convoca una beca per a la realització de pràctiques professionals en la Conselleria de Benestar Social, i també de les condicions establides en les bases, em compromet a acceptar-les, a assistir i participar plenament en els programes de treball que s'establisquen, en cas de ser-ne adjudicatari, i declare que totes les dades personals, acadèmiques i professionals assenyalades en l'escrit són certes, i adjunte la següent documentació:
  
- Fotocòpia compulsada del DNI.
  
- Currículum.
  
- Certificat de l'expedient acadèmic.
  
- Fotocòpia compulsada del títol.
  
- Documentació acreditativa d'estar cursant els estudis del tercer cicle.
  
- Declaració jurada de no estar gaudint de cap altra beca o ajuda que poguera concedir-se per la mateixa o semblant activitat.
  
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc. o professionals que s'adjunten.
  
  
SOL·LICITE: que admeta aquesta convocatòria amb la documentació a l'efecte del que s'estableix en la convocatòria de beques.
  
  
València, ... d... de 1997
  
  
Firma de l'interessat/ada